Sandsækkene er fundet frem i Løgstør. Her er forberedelserne i gang til den storm, som ventes at ramme Nordjylland senere på dagen. Allerede nu er vandstanden i Løgstør forhøjet. Det fortæller TV2/NORDs reporter på stedet. Flere steder omkring Løgstør er vandet fra Limfjorden trængt op på markerne. Der er varslet 2 meter over normal vandstand mandag formiddag. Digerne i Løgstør kan klare 1,80 meter, så derfor er det nødvendigt med ekstra gardering mod vandet denne gang.

Referat:
For tredje gange denne vinter truer vandet i Limfjorden med at gå over kajkanten og op i gaderne i Løgstør.